《和陶徵君饮酒二十首 其八》
明代·黎民表

翩翩繁华子，灼灼桃李姿。桃李虽不言，霜风摧其枝。

荣期老带索，李广逢数奇。坎𡒄良足念，天命不可为。

安步聊复尔，讵用乘金羁。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。